
Parlamentul  României

Camera  Deputaților

Comisia pentru industrii și servicii






                 București, 14.09.2022
                   Nr.4c-3/463/2022
AVIZ
asupra proiectului de Lege privind aprobarea Ordonanţei de urgenţã a Guvernului nr.75/2022 pentru completarea Legii nr.82/1992 privind rezervele de stat


În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru politică economică, reformă și privatizare, care este sesizată în fond, cu proiectul de Lege privind aprobarea Ordonanţei de urgenţã a Guvernului nr.75/2022 pentru completarea Legii nr.82/1992 privind rezervele de stat, transmis cu adresa nr. P.L.x. 423/2022 din 29 iunie 2022, înregistrat la comisie sub nr.4c-3/463/2022 din 29 iunie 2022.



Consiliul Legislativ, cu avizul nr.610/30.05.2022, avizează favorabil proiectul de ordonanță de urgență cu observații și propuneri.



Senatul, în calitate de primă Cameră sesizată, a adoptat proiectul de lege în ședința din 27 iunie 2022.


Ordonanța de urgență supusă dezbaterii are ca obiect de reglementare completarea unor dispoziţii din Legea nr.82/1992. Potrivit expunerii de motive, se propune luarea unor măsuri în vederea preîntâmpinării unor disfuncţionalităţi majore cu efecte negative în derularea activităţilor de administrare a stocurilor rezervă de stat şi mobilizare şi a capacităţii de intervenţie în situaţii de urgenţă, criză sau excepţionale, respectiv diminuarea capacităţii de intervenţie operativă pentru protecţia populaţiei, a economiei şi pentru apărarea ţării, în conformitate cu obiectivele statului român într-un context regional de securitate complex şi gestionării optime a oricărui tip de crize.
Examinarea proiectului de lege a avut loc în ședința comisiei din 13 septembrie 2022.
În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţã a Guvernului nr.75/2022 pentru completarea Legii nr.82/1992 privind rezervele de stat.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Sándor Bende
Consilier parlamentar, Ovidiu FULGA

